På baggrund af ændringerne i HS (6-cifrede varekode) sker der mange ændringer i KN 2017. SKAT har valgt at nævne nogle af de væsentlige ændringer. For en detaljeret oversigt henvises til korrelationstabeller KN 2016-2017 og 2017-2016 og den endelige KN 2017.

**Kapitel 3**

Generelt ændres det danske ord ”arter” sig til ”spp”. Dette sker af hensyn til at ensarte den danske version af KN til de øvrige versioner, hvor det er den latinske betegnelse, der finder anvendelse.

Flere KN koder ændres – nogle ændrer indhold, andre slettes. Derfor ændres **supplerende bestemmelse 2 d) til kapitel 3.**

Vedrørende position **0306** sker der en omstrukturering i underpositionen. Der opdeles nu på ”Frosne”, ”Levende, fersk eller kølet” og ”andre varer”. **Alle røgede krebsdyr,** som er fersk eller kølet, flyttes til ”andre varer”. De frosne, røgede skaldyr forbliver i underpositionen ”frosne”. Denne ændring giver et stort antal ændrede KN-numre.

Position **0307** – her tilføjes ”frosne” til de enkelte underpositioner, således at de forskellige bløddyr opdeles i ”levende, ferske eller kølede”, ”frosne” og ”i andre tilfælde”. Underopdelingen i ”røgede” udgår. Ferske og kølede bløddyr, som også er røgede, bliver flyttet til ”i andre tilfælde”. Frosne, røgede bløddyr forbliver i underpositionen ”frosne”.

**Kapitel 22**

**Underposition 2202 90** ”Andre varer” ændres, da kommer ny underposition 2202 91 for ” Alkoholfrit øl” og opsplitningen gør, at ”Andre varer” flyttes til ny underposition 2202 99.

**2204 2X** – der kommer ny HS-underposition til, således at der bliver tre underpositioner: 2204 21 ”I beholdere med indhold af 2 liter eller derunder”, 2204 22 ”I beholdere med indhold over 2 liter men ikke over 10 liter” og 2204 29 ”I andre tilfælde”. Dette indebærer et stort antal nye varekoder og ændring i opbygningen af underpositionen.

Der kommer **ny KN-kode for 2204 21 31** ”Sicilia” vine (hvide).

**2204 21 85-92** – opdelingen mellem ”Med et virkeligt alkoholindhold på over 15 % vol., men ikke over 22 % vol” ændrer sig til at være ”Med et virkeligt alkoholindhold på over 15 % vol.” Der skelnes således ikke længere over 22 % vol.

**2204 22** – ny HS underposition: ”I beholdere med indhold over 2 liter men ikke over 10 liter”. I modsætning til 2204 21 er her ikke opsplitning i hvidvine med beskyttet oprindelsesbetegnelse (BOB) og med et virkeligt alkoholindhold på 15% vol. eller derunder.

**2204 29** - af hensyn til at minimere antallet af KN koder for vin, er opbygningen i denne HS underposition ændret. Den er tilpasset opbygningen på de nye varekoder under 2204 22

**Kapitel 38**

**3824 90** – denne HS underposition ændres til 3824 **99**. Alle KN koder under 3824 90 ændres i overensstemmelse hermed.

3824 90 87 – denne varekode slettes og indholdet deles op i henholdsvis 3824 91 og i 3824 99 86.

**3824 90 92 – 3824 90 96** – ændrer varekoder som led i ændring af HS-koder til 3824 99 92 - 3824 99 96. Varekoderne kommer endvidere til omfatte varer, som er taget ud af HS underpositionerne 3824 84 – 3824 88.

**Kapitel 44**

Underpositionsbestemmelse 2 til kapitel 44 slettes. Tropiske træsorter fremgår nogle steder af positionsteksten til KN varekoder eller i listen over tropiske træsorter, som kan findes i de Forklarende Bemærkninger til HS.

**4403 11 – 4403 12 og 4403 21- 4403 26** nye HS koder. Dette indebærer også en del ændringer på KN niveau.

**4403 49 95** - andre varer af tropiske træsorter. Udover de nævnte tropiske træsorter i KN koderne 4403 49 10 og 4403 49 35 omfatter ”andre varer” øvrige tropiske træsorter. Listen kunne tidligere findes i underpositionsbestemmelse 2 til kapitel 44, men kan nu findes i forklarende bemærkninger til HS.

**4403 93 – 4409 98** nye HS koder. Dette giver anledning til en anden opbygning af KN koderne – nogle af KN-koderne bliver således omfattet af HS koderne.

**4407** – Mange nye HS koder. Dette giver anledning til store ændringer af KN koderne i denne position. En nøjagtig oversigt over ændringer kan findes i korrelationstabellen for 2016-2017.

**Kapitel 69**

**6907 og 6908** slås sammen under HS position 6907. Position 6907 bygges op på en anden måde.

**Kapitel 73**

**7318 15 10 og 7318 16 10** - varekoderne slettes. Der sker ikke længere opdeling i varer drejet af massivt materiale med stiftstykkelse 6 mm og derunder. Opbygningen af underpositionerne tilpasses denne ændring.

**7318 16 31 og 7318 16 40** – to nye varekoder for blindnittemøtrikker.

**Kapitel 84 og 85**

Der slettes nogle varekoder i kapitel 84 og 85, da de ikke bliver brugt tilstrækkeligt længere. Det er bl.a. 8443 32 30 Telefaxapparater og 8443 32 91 ”kopieringsmaskiner, der fungerer ved at skanne originalen og printe kopierne på en elektrostatisk printer”.

Herudover bliver der flyttet rundt på KN koder som følge af ændringer i HS koder.

**8424 4** – ny opdeling vedrørende ”apparater til spredning og udsprøjtning til land- og havebrug”. Der splittes op i 8424 41 ”Håndholdte sprøjter” og 8424 49 ”Andre varer”. Andre varer splittes endvidere op på nye KN koder.

Position **8469** udgår. Varerne flyttes til HS position 8472.

**8473 10** udgår som følge af sletning af position 8469.

**Kapitel 85**

**8519 81 55 – 8519 81 85** – KN numrene slettes og erstattes af et nyt KN nummer 8519 81 70 ”andre magnetiske båndoptagere med indbygget lydgengiver”.

**8523 49** – strukturen ændres. Alle nuværende KN koder slettes og der oprettes 3 nye: 8523 49 10, 8523 49 20 og 8523 49 90.

**Kapitel 87**

8701 9 – nye HS underpositioner: 8701 91 ”Ikke over 18 kW”, 8701 92 ”Over 18 kW, men ikke over 37 kW”, 8701 93 ”Over 37kW, men ikke over 75 kW”, 8701 94 ”Over 75 kW, men ikke over 130 kW” og 8701 95 ”Over 130kW”. Strukturen på KN niveau ændres i overensstemmelse hermed.

**HS position 8702 og 8703:** nye koder, som bl.a. omfatter hybride køretøjer.

**8703 40, 8703 60 og 8703 80** – nye HS underpositioner. Deles op i nye og brugte køretøjer med KN koderne 8703 40 10/8703 40 90, 8703 60 10/8703 60 90 og 8703 80 10/8703 80 90.

**8703 90 10 -** KN koden for køretøjer med elmotor slettes – disse tariferes i 8703 80 10 og 8703 80 90.

**8703 90 90** – KN koden slettes – varerne herunder tariferes i det nye KN nummer 8703 90 00.

**8711 60** – ny HS underposition ”med elektrisk motor til fremdrift”. Dette giver to nye KN koder 8711 60 10 og 8711 60 90.

**8711 90 10** – KN koden slettes – varerne tariferes i de nye KN 8711 60 10 og 8711 60 90.

**8711 90 90** – KN koden slettes – varerne tariferes i den nye KN kode 8711 90 00.

**Kapitel 94**

**9406** – ny HS underposition 9406 10 ”Af træ”. Dette medfører ændring KN numrene. Alle KN numre ændres.

**Kapitel 96**

**9620 00** – Ny HS position ”Et-, to- og trebenede stativer og lignende varer”, som ligeledes får KN underopdelinger. Varerne kommer fra forskellige steder i KN.